CELEX: 32015R1403
Language: lt
Date: 2015-08-18 00:00:00
Title: 2015 m. rugpjūčio 18 d. Komisijos įgyvendinimo reglamentas (ES) 2015/1403, kuriuo atšaukiamas vieno eksportuojančio gamintojo įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui

19.8.2015   
            
            
               LT
            
            
               Europos Sąjungos oficialusis leidinys
            
            
               L 218/1
            
         KOMISIJOS ĮGYVENDINIMO REGLAMENTAS (ES) 2015/1403
   2015 m. rugpjūčio 18 d.
   kuriuo atšaukiamas vieno eksportuojančio gamintojo įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo (toliau – Sutartis),
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis antidempingo reglamentas), ypač į jo 8 straipsnį,
   atsižvelgdama į 2009 m. birželio 11 d. Tarybos reglamentą (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (2) (toliau – pagrindinis antisubsidijų reglamentas), ypač į jo 13 straipsnį,
   informuodama valstybes nares,
   kadangi:
   A.   ĮSIPAREIGOJIMAS IR KITOS GALIOJANČIOS PRIEMONĖS
   
   
               (1)
            
            
               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Europos Sąjungą (toliau – Sąjunga) importuojamiems Kinijos Liaudies Respublikos kilmės arba iš Kinijos Liaudies Respublikos (toliau – KLR) siunčiamiems fotovoltiniams moduliams iš kristalinio silicio (toliau – moduliai) ir jų pagrindinėms sudėtinėms dalims (t. y. elementams ir plokštelėms).
            
         
               (2)
            
            
               Grupė eksportuojančių gamintojų įgaliojo Kinijos įrenginių ir elektronikos gaminių importo ir eksporto prekybos rūmus (CCCME) Komisijai jų vardu pateikti įsipareigojimą dėl kainos, ir tai buvo padaryta. Iš šio įsipareigojimo dėl kainos sąlygų akivaizdu, kad jį sudaro visų eksportuojančių gamintojų individualių įsipareigojimų dėl kainos rinkinys, kurį administravimo praktiškumo sumetimais koordinuoja CCCME.
            
         
               (3)
            
            
               Sprendimu 2013/423/ES (4) Komisija šį įsipareigojimą dėl kainos, susijusį su laikinuoju antidempingo muitu, priėmė. Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui, susijusiam su laikinuoju antidempingo muitu, priimti būtinus techninius pakeitimus.
            
         
               (4)
            
            
               Įgyvendinimo reglamentu (ES) Nr. 1238/2013 (6) Taryba importuojamiems KLR kilmės arba iš KLR siunčiamiems moduliams ir elementams (toliau – nagrinėjamieji produktai) nustatė galutinį antidempingo muitą. Įgyvendinimo reglamentu (ES) Nr. 1239/2013 (7) Taryba taip pat nustatė galutinį kompensacinį muitą į Sąjungą importuojamam nagrinėjamajam produktui.
            
         
               (5)
            
            
               Gavusi pranešimą apie iš dalies pakeistą eksportuojančių gamintojų grupės (toliau – eksportuojantys gamintojai) kartu su CCCME pasiūlytą įsipareigojimą, Įgyvendinimo sprendimu 2013/707/ES (8) Komisija patvirtino iš dalies pakeisto įsipareigojimo (toliau – įsipareigojimas) priėmimą galutinių priemonių taikymo laikotarpiui. Šio sprendimo priede išvardyti eksportuojantys gamintojai, kurių įsipareigojimas buvo priimtas, įskaitant ZNSHINE PV-TECH CO. LTD ir su ja susijusią bendrovę Europos Sąjungoje, kurias bendrai apima papildomas TARIC kodas B923 („ZNSHINE“);
            
         
               (6)
            
            
               Įgyvendinimo sprendimu 2014/657/ES (9) Komisija priėmė grupės eksportuojančių gamintojų ir CCCME pasiūlymą dėl paaiškinimų, susijusių su įsipareigojimo vykdymu nagrinėjamojo į įsipareigojimą įtraukto produkto atžvilgiu, t. y. KLR kilmės arba iš jos siunčiamų modulių ir elementų, kuriems šiuo metu taikomi KN kodai ex 8541 40 90 (TARIC kodai 8541409021, 8541409029, 8541409031 ir 8541409039), gaminamų eksportuojančių gamintojų (toliau – į įsipareigojimą įtrauktas produktas); 4 konstatuojamojoje dalyje nurodyti antidempingo ir kompensaciniai muitai kartu su įsipareigojimu bendrai vadinami „priemonėmis“.
            
         
               (7)
            
            
               Įgyvendinimo reglamentu (ES) 2015/866 (10) Komisija atšaukė trijų eksportuojančių gamintojų įsipareigojimo priėmimą.
            
         B.   ĮSIPAREIGOJIMO PAŽEIDIMAI
   
   
               (8)
            
            
               Eksportuojantys gamintojai, be kita ko, sutiko neparduoti į įsipareigojimą įtraukto produkto pirmajam nepriklausomam klientui Sąjungoje žemesne nei tam tikra minimali importo kaina (toliau – MIK), kai metinis importo į Sąjungą kiekis (toliau – metinis kiekis) atitinka įsipareigojime nustatytą atitinkamą kiekį. Be to, eksportuojantys gamintojai įsipareigojo užtikrinti, kad kartu su metinio kiekio neviršijančiais parduodamais produktais būtų pateikiama atitinkamo eksportuojančio gamintojo išrašyta prekybinė sąskaita faktūra ir CCCME išduotas eksporto įsipareigojimo sertifikatas, kuriame pateikiama įsipareigojime apibūdinta informacija.
            
         
               (9)
            
            
               Įsipareigojime nebaigtiniame sąraše išdėstomi įsipareigojimo pažeidimai. Į tą sąrašą įtraukiama:
               
                           —
                        
                        
                           melagingų teiginių apie nagrinėjamojo produkto kilmę pateikimas,
                        
                     
                           —
                        
                        
                           prekybos modelio Sąjungos atžvilgiu keitimas, kai nėra jokios pakankamai pagrįstos priežasties ar pateisinančių ekonominių aplinkybių, išskyrus priemonių nustatymą.
                        
                     Eksportuojantis gamintojas yra atsakingas už bet kurios iš savo susijusių šalių, kurios nurodytos įsipareigojime, pažeidimą.
            
         
               (10)
            
            
               Pagal įsipareigojimo sąlygas eksportuojantys gamintojai taip pat privalo kas ketvirtį teikti Komisijai išsamią informaciją apie visą pardavimą eksportui į Sąjungą ir perpardavimą joje (toliau – ketvirtinės ataskaitos). Tai reiškia, kad šiose ketvirtinėse ataskaitose pateikti duomenys turi būti išsamūs ir teisingi ir kad sandoriai, apie kuriuos pranešama, visiškai atitinka įsipareigojimo sąlygas.
            
         
               (11)
            
            
               Siekiant užtikrinti įsipareigojimo laikymąsi, eksportuojantys gamintojai taip pat įsipareigojo teikti visą informaciją, kurią Komisija laiko būtina.
            
         C.   EKSPORTUOJANČIŲ GAMINTOJŲ STEBĖSENA
   
   
               (12)
            
            
               Vykdydama įsipareigojimo laikymosi stebėseną, Komisija patikrino eksportuojančių gamintojų pateiktą įsipareigojimui reikšmingą informaciją. Komisija taip pat paprašė valstybių narių pagalbos, remdamasi pagrindinio antidempingo reglamento 8 straipsnio 9 dalimi ir 14 straipsnio 7 dalimi, taip pat pagrindinio antisubsidijų reglamento 13 straipsnio 9 dalimi ir 24 straipsnio 7 dalimi.
            
         
               (13)
            
            
               14–17 konstatuojamosiose dalyse pateiktose išvadose aptariamos ZNSHINE atveju nustatytos problemos, dėl kurių Komisija yra įpareigota atšaukti šio eksportuojančio gamintojo įsipareigojimo priėmimą.
            
         D.   PAGRINDAS ATŠAUKTI ĮSIPAREIGOJIMO PRIĖMIMĄ
   
   
               (14)
            
            
               Dviejose valstybėse narėse muitinės įstaigos reikalavo mokėti antidempingo ir kompensacinius muitus, susijusius su tam tikrais saulės modulių importo sandoriais. Iš pradžių deklaruota, kad tie saulės moduliai buvo ne Kinijos kilmės, taigi jiems priemonės netaikytos. Tačiau muitinės įstaigos nustatė, kad saulės modulius pagamino ZNSHINE ir į Sąjungą jie atsiųsti per trečiąją šalį.
            
         
               (15)
            
            
               Remiantis Komisijos turima informacija, prie pirmiau nurodytos veiklos prisidėjusios bendrovės buvo su ZNSHINE susijusios šalys. Todėl ZNSHINE pažeidė įsipareigojimo sąlygas, nurodytas 9 konstatuojamojoje dalyje.
            
         
               (16)
            
            
               Komisija taip pat nustatė, kad ZNSHINE netrumpą laiką savo ketvirtinėse ataskaitose teikė klaidingą informaciją apie daugelio komercinių sąskaitų faktūrų datas. Teisinga sąskaitos faktūros data yra svarbi siekiant nustatyti, ar nepažeidžiama MIK, nes jai taikomas periodinio koregavimo mechanizmas. Remdamasi ZNSHINE pateikta informacija, Komisija nustatė, kad minėtais atvejais muitinio įforminimo reikmėms Sąjungoje pateikta komercinė sąskaita faktūra išduota kitą datą, nei ta, kuri nurodyta siekiant iš CCCME gauti eksporto įsipareigojimo sertifikatą. Tarp atitinkamų sąskaitų faktūrų datų būta nemažo laiko tarpo. ZNSHINE teigė, kad sąskaitų faktūrų datos nesutapo dėl techninės klaidos, kurią padarė nepatyrę darbuotojai. Komisijai toks pateisinimas nepriimtinas.
            
         
               (17)
            
            
               Komisija išanalizavo šio nenuoseklumo ZNSHINE ketvirčio ataskaitose poveikį ir padarė išvadą, kad ZNSHINE pažeidė prievolę pranešti pagal įsipareigojimą.
            
         E.   VISO ĮSIPAREIGOJIMO ĮVYKDOMUMO ĮVERTINIMAS
   
   
               (18)
            
            
               Įsipareigojimu nustatyta, kad dėl pavienio eksportuojančio gamintojo padaryto pažeidimo įsipareigojimo priėmimas nėra automatiškai atšaukiamas visų eksportuojančių gamintojų atžvilgiu. Tokiu atveju Komisija įvertina konkretaus pažeidimo poveikį įsipareigojimo įvykdomumui visų eksportuojančių gamintojų ir CCCME atžvilgiu.
            
         
               (19)
            
            
               Taigi Komisija įvertino ZNSHINE pažeidimų poveikį įsipareigojimo įvykdomumui visų eksportuojančių gamintojų ir CCCME atžvilgiu.
            
         
               (20)
            
            
               Atsakomybė už pažeidimus tenka tik minėtam eksportuojančiam gamintojui; stebėsena neatskleidė jokių sisteminių pažeidimų, kuriuos būtų padarę daug eksportuojančių gamintojų ar CCCME.
            
         
               (21)
            
            
               Todėl Komisija daro išvadą, kad bendram įsipareigojimo veikimui poveikis nedaromas ir kad nėra pagrindo atšaukti visų eksportuojančių gamintojų ir CCCME įsipareigojimo priėmimą.
            
         F.   RAŠYTINIAI PAREIŠKIMAI IR IŠKLAUSYMAS
   
   
               (22)
            
            
               Vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi suinteresuotosioms šalims buvo suteikta galimybė pateikti pastabas ir būti išklausytiems; ZNSHINE ir viena suinteresuotoji šalis pateikė pastabų.
            
         i)   ZNSHINE pastabos
   
   
               (23)
            
            
               ZNSHINE teigė, kad viena iš bendrovių, kurios prisidėjo prie 14 ir 15 konstatuojamosiose dalyse išsamiai aprašytos veiklos, nėra susijusi šalis – ji esą tėra ZNSHINE klientė trečiojoje šalyje. Komisijos cituotuose informacijos šaltiniuose apibūdinti ZNSHINE verslo santykiai su šia kliente. Tačiau šie verslo santykiai nėra juridiškai pripažinti. Be to, ZNSHINE teigė negalinti kontroliuoti, kam ši klientė parduoda produktus.
            
         
               (24)
            
            
               Komisija šiuos argumentus atmeta, nes ZNSHINE nepateikė jokių šiuos teiginius pagrindžiančių įrodymų (pavyzdžiui, informacijos apie savo tariamos klientės savininkus), kurie padėtų paneigti turimą informaciją, nurodytą 15 konstatuojamojoje dalyje. Be to, net jei minėta bendrovė ir būtų nepriklausoma pirkėja, quod non, ZNSHINE nesiėmė jokių atsargumo priemonių, kad ši klientė neparduotų modulių į Sąjungą, o tai būtų kitos įsipareigojimo nuostatos pažeidimas.
            
         
               (25)
            
            
               ZNSHINE taip pat teigė, kad Komisija nepateikė pakankamai informacijos apie Sąjungos importuotojo tapatybę. Todėl ZNSHINE negalėjo pateikti pastabų dėl faktų tikslumo. ZNSHINE taip pat teigė, kad Sąjungos importuotojo negalima laikyti susijusia šalimi, jei ZNSHINE ir Sąjungos importuotojas nėra vienas kito verslo darbuotojai arba vadovai. Trečiosios šalies buvimas darbuotoju arba vadovu negali pakeisti šios sąlygos.
            
         
               (26)
            
            
               Komisija šį argumentą atmeta. Pirma, dėl konfidencialumo Komisija negali atskleisti Sąjungos importuotojo tapatybės. Antra, pagal nusistovėjusią Komisijos praktiką (11)1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (12) (toliau – BMKĮN), 143 straipsnio 1 dalies a punktas, kuris yra įsipareigojimo susijusių šalių apibrėžimo pagrindas, aiškinamas kaip apimantis ir situacijas, kai du juridiniai asmenys turi bendrų darbuotojų arba vadovų. Taip yra šiuo atveju. Be to, šiuo atveju taip pat taikytinas BMKĮN 143 straipsnio 1 dalies f punktas. Sąvoka „valdomas“ šioje nuostatoje reiškia, kad trečiasis asmuo laikomas valdančiu kitą, jeigu pirmasis turi teisinių ar operatyvių galimybių suvaržyti ar valdyti antrąjį. Toks aiškinimas kildinamas iš aiškinamojo rašto, susijusio su 1994 m. Susitarimo dėl Bendrojo muitų tarifų ir prekybos susitarimo VII straipsnio įgyvendinimo (toliau – Susitarimas dėl muitinio įvertinimo) 15 straipsniu, teksto, kuris yra BMKĮN 143 straipsnio 1 dalyje nurodytų susijusių šalių apibrėžties pagrindas. Atsižvelgiant į bendro darbuotojo arba vadovo dalyvavimą nagrinėjamose bendrovėse, akivaizdu, kad šis asmuo turi teisinių ar operatyvių galimybių suvaržyti ar valdyti nagrinėjamas dvi bendroves.
            
         
               (27)
            
            
               ZNSHINE taip pat tvirtino, kad, kai buvo nustatyta klaidų ataskaitose, ji konsultavosi su Komisija ir taip laikėsi įsipareigojimo sąlygų. Klaidas esą padarė sąžiningai veikęs nepatyręs personalas – tai patvirtino Nyderlandų teisminės valdžios institucijos. Be to, ZNSHINE teigė, kad dėl atskaitomybės klaidos MIK nebuvo pažeista.
            
         
               (28)
            
            
               Komisija atmeta šiuos argumentus. Pirma, ZNSHINE pacitavo vieną sprendimo sakinį, tačiau viso sprendimo Komisijai nepateikė. Antra, Komisija ne kartą teikė informaciją apie prievolę pranešti, taip pat tuo laikotarpiu, kai buvo padaryta klaida. ZNSHINE nesikreipė į Komisiją, kol problemą pastebėjo nacionalinės muitinės įstaigos. Galiausiai argumentas, kad dėl atskaitomybės klaidos MIK nepažeista, neturi įtakos vertinimui, susijusiam su prievolės pranešti pažeidimu.
            
         
               (29)
            
            
               Todėl Komisija toliau laikosi vertinimo, kad ZNSHINE pažeidė įsipareigojimą. Iš tiesų ZNSHINE neneigia, kad persiųstus saulės modulius pagamino pati.
            
         ii)   Kitos suinteresuotosios šalies pastabos
   
   
               (30)
            
            
               Viena suinteresuotoji šalis pageidavo, kad šiai bendrovei įsipareigojimo priėmimo atšaukimas būtų taikomas atgaline data, nes ZNSHINE gerokai pažeidė įsipareigojimą. Suinteresuotoji šalis taip pat paprašė, kad toks atšaukimas atgaline data būtų taikomas panašiais atvejais ateityje.
            
         
               (31)
            
            
               Suinteresuotoji šalis darė prielaidą, kad nacionalinės muitinės įstaigos vykdė ZNSHINE tyrimą ir konfiskavo didelį kiekį neteisingai deklaruotų importuotų produktų. Be to, suinteresuotosios šalies nuomone, bendra muitų suma, kurios išvengė trys eksportuojantys gamintojai, kurių atžvilgiu Komisija atšaukė įsipareigojimą (13), ir ZNSHINE, sudaro kelis šimtus milijonų eurų, o tai esą pateisina atšaukimą atgaline data.
            
         
               (32)
            
            
               Komisija atmeta šį prašymą, nes tokiam atšaukimu atgaline data nėra teisinio pagrindo. Be to, nacionalinės muitinės įstaigos reikalavo mokėti antidempingo ir kompensacinius muitus už nagrinėjamus sandorius, todėl atšaukimas atgaline data nereikalingas. Komisija taip pat atkreipia dėmesį į tai, kad suinteresuotoji šalis pareiškime pateikė nepagrįstų prielaidų. Komisija taip pat atmeta nepagrįstą suinteresuotosios šalies argumentą dėl įtariamos išvengtų muitų sumos.
            
         G.   ĮSIPAREIGOJIMO PRIĖMIMO ATŠAUKIMAS IR GALUTINIŲ MUITŲ NUSTATYMAS
   
   
               (33)
            
            
               Todėl, vadovaudamasi pagrindinio antidempingo reglamento 8 straipsnio 7 ir 9 dalimis, pagrindinio antisubsidijų reglamento 13 straipsnio 7 ir 9 dalimis, taip pat įsipareigojimo sąlygomis, Komisija padarė išvadą, kad įsipareigojimo priėmimas ZNSHINE atžvilgiu turi būti atšauktas.
            
         
               (34)
            
            
               Atitinkamai, vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi, Įgyvendinimo reglamento (ES) Nr. 1238/2013 1 straipsniu nustatytas galutinis antidempingo muitas ir Įgyvendinimo reglamento (ES) Nr. 1239/2013 1 straipsniu nustatytas galutinis kompensacinis muitas automatiškai taikomas importuojamam KLR kilmės arba iš jos siunčiamam nagrinėjamajam produktui, pagamintam ZNSHINE (papildomas TARIC kodas B923), nuo šio reglamento įsigaliojimo dienos.
            
         
               (35)
            
            
               Informacijos tikslais šio reglamento priedo lentelėje išvardijami eksportuojantys gamintojai, kurių atžvilgiu nedaromas poveikis įsipareigojimo priėmimui Įgyvendinimo sprendimu 2014/657/ES,
            
         PRIĖMĖ ŠĮ REGLAMENTĄ:
   1 straipsnis
   Įsipareigojimo priėmimas ZNSHINE PV-TECH CO. LTD ir su ja susijusios bendrovės Europos Sąjungoje, kurias bendrai apima papildomas TARIC kodas B923, atžvilgiu yra atšaukiamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2009 12 22, p. 51.
   
      (2)  OL L 188, 2009 7 18, p. 93.
   
      (3)  OL L 152, 2013 6 5, p. 5.
   
      (4)  OL L 209, 2013 8 3, p. 26.
   
      (5)  OL L 209, 2013 8 3, p. 1.
   
      (6)  OL L 325, 2013 12 5, p. 1.
   
      (7)  OL L 325, 2013 12 5, p. 66.
   
      (8)  OL L 325, 2013 12 5, p. 214.
   
      (9)  OL L 270, 2014 9 11, p. 6.
   
      (10)  OL L 139, 2015 6 5, p. 30.
   
      (11)  2010 m. rugsėjo 27 d. Tarybos įgyvendinimo reglamento (ES) Nr. 856/2010, kuriuo baigiama Reglamento (EB) Nr. 661/2008, kuriuo importuojamam Rusijos kilmės amonio nitratui nustatomas galutinis antidempingo muitas, dalinė tarpinė peržiūra (OL L 254, 2010 9 29, p. 5), 14 ir tolesnės konstatuojamosios dalys.
   
      (12)  OL L 253, 1993 10 11, p. 1.
   
      (13)  OL L 139, 2015 6 5, p. 30.
   
      PRIEDAS
      Bendrovių sąrašas:
      
                  Bendrovės pavadinimas
               
               
                  Papildomas TARIC kodas
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922